เรื่องร้องเรียน (ร้องเรียน,ถนน) วันที่ 2023-08-09 02:30:03 — แขวงสี่พระยา เขตบางรัก จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031407

ขอให้ปรับปรุงการจัดลำดับคิวของเจ้าหน้าที่ทันตแพทย์ ศูนย์บริการสาธารณสุข 23 ถนนสี่พระยา  เขตบางรัก กรุงเทพมหานคร เนื่องจากวันที่ 7 สิงหาคม 2566 ช่วงเวลา 05.30 น.ผู้ร้องได้เดินทางไปรับบัตรคิวที่ศูนย์บริการสาธารณสุข 23 เพื่อทำการอุดฟัน ซึ่งผู้ร้องแจ้งว่าได้ลำดับคิวที่ 1 จากนั้น ทางเจ้าหน้าที่ฯได้แจ้งผู้ร้องว่า "ให้เปลี่ยนเป็นลำดับคิวที่ 3 ซึ่งผู้ร้องก็ไม่ได้ติดใจแต่อย่างใด จึงได้ทำการรอคิวไปจนถึง ช่วงเวลาประมาณ 09.00 น. จึงได้มีเจ้าหน้าที่ทันตแพทย์ เพศหญิง (ไม่ทราบชื่อ-นามสกุล) อายุประมาณ 50 ปี ส่วนสูงประมาณ 150 เซนติเมตร สีผิวขาวเหลือง ได้แจ้งกับผู้ร้องว่า "ให้รอคิวไปอีก 6 คิว" ทำให้ผู้ร้องรู้สึกไม่พึงพอใจ เนื่องจากผู้ร้องได้ทำการเข้ามารับคิวเป็นลำดับคิวที่ 1 และทำการเปลี่ยนลำดับคิวผู้ร้องไปเรื่อยๆ และทำให้ผู้ร้องเสียเวลา ในการเข้ามาใช้บริการ จากกรณีดังกล่าว ส่งผลให้ผู้ร้องไม่ได้รับความสะดวกในการใช้บริการ และไม่ได้รับความพึงพอใจในการใช้บริการเป็นอย่างมาก จึงประสงค์ให้หน่วยงานที่เกี่ยวข้องปรับปรุงการจัดระบบการรอคิวในการเข้ารับบริการต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata